Henryk Siemiradzki

Henryk Hektor Siemiradzki (24. oktoober (vkj. 12. oktoober) 1843 Novobelgorod (tänapäeval Petšenihhõ), Harkovi kubermang, Venemaa Keisririik (tänapäeval Ukraina) – 23. august 1902 Strzałków, Varssavi kindralkubermang, Venemaa Keisririik (tänapäeval Poola)) oli poola maalikunstnik.

 Elulugu 
Henryk Siemiradzki oli pärit poola aadlike Hipolit Siemiradzki ja Michalina Siemiradzka (neiupõlvenimega Prószyńska) perekonnast. Hipolit Siemiradzki oli Venemaa Keisririigi armee ohvitser ja alates 1871. aastast kindral. Henryk Siemiradzki lõpetas Harkovis gümnaasiumi ja astus Harkovi ülikooli matemaatika-loodusteaduskonda, mille lõpetas 1864. aastal. Kuid Siemiradzki loobus teadlaskarjäärist ja asus 1866. aastal õppima Peterburi Kunstide Akadeemias, mille lõpetas 1871. aastal.Paweł Dudek:Henryk Siemiradzki – lata młodzieńcze i okres studiów Histmag, 19. september 2010 

Alates 1872. aastast elas ta Roomas. Siemiradzki kodust kujunes poola kultuurielu keskus Roomas. Suviti viibis ta tihti oma mõisas Strzałkówis. 1873. aastal valiti ta Peterburi Kunstide Akadeemia akadeemikuks ja 1877. aastal määrati professoriks. Ta valiti veel mitme tolle aja olulise kunstiinstitutsiooni liikmeks: Berliini Kunstiakadeemia, Stockholmi Kuninglik Kaunite Kunstide Akadeemia (1879), Rooma San Luca Akadeemia (1880) ja Pariisi Académie des Beaux-Arts (1889).Henryk Siemiradzki culture.pl

 Looming 
Oma akadeemilises stiilis loomingus kujutas ta põhiliselt stseene antiiksest Vana-Kreekast ja Rooma riigist ning Uuest Testamendist.12 Famous Artworks By Henryk Siemiradzki TheArtist

 Galerii 

 Viited 

Kategooria:Poola maalikunstnikud
Kategooria:Harkivi ülikooli vilistlased
Kategooria:Sündinud 1843
Kategooria:Surnud 1902